
TEISĖJŲ TARYBA
POSĖDŽIO PROTOKOLAS

2026-06-29  Nr. 38P-11-(7.1.1.E)
Vilnius

Posėdis vyko Nacionalinėje teismų administracijoje, posėdžio metu naudojama ZOOM platforma. 
Posėdis įvyko 2026-06-26. 
Posėdžio pradžia 10.00 val.
Posėdžio metu daromas garso ir vaizdo įrašai.
Posėdžio pirmininkas – Lietuvos vyriausiojo administracinio teismo teisėjas, Teisėjų tarybos pirmininko pavaduotojas Ramūnas Gadliauskas.
Posėdžio sekretorė – Nacionalinės teismų administracijos Administravimo skyriaus patarėja Alina Dokutovičienė.
Dalyvavo Teisėjų tarybos nariai: 
Lietuvos vyriausiojo administracinio teismo teisėjas, Teisėjų tarybos pirmininko pavaduotojas Ramūnas Gadliauskas
Vilniaus miesto apylinkės teismo pirmininkė, Teisėjų tarybos sekretorė Viktorija Šelmienė,
Lietuvos Aukščiausiojo Teismo Baudžiamųjų bylų skyriaus teisėjas Artūras Ridikas,
Lietuvos Aukščiausiojo Teismo teisėja, šio teismo Baudžiamųjų bylų skyriaus pirmininkė Gabrielė Juodkaitė-Granskienė,
Lietuvos apeliacinio teismo Civilinių bylų skyriaus pirmininkas Tomas Venckus, 
Lietuvos apeliacinio teismo Baudžiamųjų bylų skyriaus teisėjas Justas Namavičius, 
Vilniaus apygardos teismo Civilinių bylų skyriaus teisėja Rūta Petkuvienė, 
Kauno apygardos teismo pirmininkas Marius Bartninkas,
Regionų administracinio teismo pirmininkas Gediminas Užubalis,
Šiaulių apylinkės teismo pirmininkas Ernestas Šukys,
Kauno apylinkės teismo Kauno rūmų teisėja Sigita Meškauskienė,
Marijampolės apylinkės teismo pirmininko pavaduotojas Aivaras Naujalis.

Nedalyvavo Teisėjų tarybos nariai:
Lietuvos Aukščiausiojo Teismo pirmininkė, Teisėjų tarybos pirmininkė Danguolė Bublienė, 
Lietuvos Aukščiausiojo Teismo Civilinių bylų skyriaus teisėjas Andžej Maciejevski, 
Klaipėdos apygardos teismo Civilinių bylų skyriaus teisėjas Aurimas Brazdeikis,
Lietuvos apeliacinio teismo Baudžiamųjų bylų skyriaus pirmininkas, laikinai atliekantis Teismo pirmininko pareigas, Teisėjų tarybos narys (ex officio) Ernestas Rimšelis,
Lietuvos vyriausiojo administracinio teismo pirmininkė Skirgailė Žalimienė. 

Kiti posėdyje dalyvavę asmenys: 
Nacionalinės teismų administracijos direktorė Jurga Greičienė,
Nacionalinės teismų administracijos direktoriaus pavaduotojas Antanas Jatkevičius,
Nacionalinės teismų administracijos direktoriaus pavaduotoja Vaida Petravičienė,
Nacionalinės teismų administracijos Teismų veiklos skyriaus patarėja Julija Skersienė (Zoom platforma),
Nacionalinės teismų administracijos Technologijų ir išteklių valdymo departamento Informacinių technologijų skyriaus Informacinių technologijų sistemų administratorius Laisvis Cininas,
Lietuvos Respublikos teisėjų asociacijos pirmininkė, Lietuvos Aukščiausiojo Teismo teisėja Sigita Jokimaitė,
Lietuvos Respublikos teisėjų asociacijos valdybos narys, Vilniaus apygardos teismo teisėjas Linas Zinkevičius, 
Apylinkių teismų teisėjų sąjungos pirmininkė, Klaipėdos apylinkės teismo Klaipėdos rūmų teisėja Laura Spalvienė (Zoom platforma),
Apylinkių teismų teisėjų sąjungos valdybos narė, Kauno apylinkės teismo Kauno rūmų teisėja Diana Jasaitienė.

DARBOTVARKĖ: 
[bookmark: _Hlk188883294][bookmark: _Hlk209078506]1. Dėl Teisėjų tarybos nutarimo „Dėl Žyminio mokesčio, teismo paskirtų baudų ir valstybės naudai priteistų sumų (išlaidų) duomenų tvarkymo Lietuvos Respublikos teismuose taisyklių patvirtinimo“ projekto (pranešėjas – Marius Bartninkas). 
2. Liteko II situacijos aptarimas (pranešėja – Jurga Greičienė)
Teisėjų tarybos pirmininko pavaduotojas Ramūnas Gadliauskas klausia Teisėjų tarybos narių nuomonės dėl Teisėjų tarybos posėdžio darbotvarkės papildymo.
Pasiūlymų dėl darbotvarkės nepateikta.
Bendru sutarimu nutarta pritarti Teisėjų tarybos posėdžio darbotvarkei.

SVARSTYTA. 1. Dėl Teisėjų tarybos nutarimo „Dėl Žyminio mokesčio, teismo paskirtų baudų ir valstybės naudai priteistų sumų (išlaidų) duomenų tvarkymo Lietuvos Respublikos teismuose taisyklių patvirtinimo“ projekto (pranešėjas – Marius Bartninkas). 
Teisėjų tarybos narys atkreipia dėmesį į tai, kad nutarimų projektuose numatyta įsigaliojimo data – birželio 30 d. Diskusijose buvo siūloma numatyti vėlesnę įsigaliojimo datą – nuo rugsėjo 1 d. Dėl pateiktų nutarimų projektų variantų, siūlo balsuoti dėl 1 alternatyvos, t. y. kai įsigaliojus sprendimui, per 3 dienas surašomi sisteminiai duomenys ir išrašomas vykdomasis raštas.
Teisėjų tarybos narys Gediminas Užubalis siūlo atidėti įsigalioją, o gal ir sprendimo dėl taisyklių priėmimą iki sekančio Teisėjų tarybos posėdžio arba įsigaliojimą iki rugsėjo 1 d. 
Teisėjų tarybos pirmininko pavaduotojas Ramūnas Gadliauskas klausia Teisėjų tarybos narių nuomonės, ar reikėtų balsuoti, ar Teisėjų tarybos nariai pritaria 1 Teisėjų tarybos nutarimo projekto variantui.
Prieštaravimų nėra. 
Bendru sutarimu pritarta siūlomo Teisėjų tarybos nutarimo projekto 1 variantui su jame
nurodytu 46 punktu (be papunkčių).
Teisėjų tarybos pirmininko pavaduotojas Ramūnas Gadliauskas klausia Teisėjų tarybos narių nuomonės, ar bus prieštaraujančių dėl nutarimo įsigaliojimo datos nuo rugsėjo 1 d.
Teisėjų tarybos narys Marius Bartninkas siūlo nelaukiant įsigaliojimo datos, išbandyti teismuose šį funkcionalumą.
Teisėjų tarybos narys Artūras Ridikas pritaria pasiūlymui dėl datos ir 1 nutarimo varianto. Siūlo rekomenduoti taikyti. Yra sudaryta Focus grupė, kuriai vadovauja Gabrielė Juodkaitė-Granskienė, kad informaciją teiktų apie galimybes, taikymo problemas.
Teisėjų tarybos narys Marius Bartninkas siūlo išsiųsti teismams rekomendacijas dėl nutarimo taikymo.
Prieštaravimų nepateikta.
Bendru sutarimu pritarta siūlymui dėl nutarimo įsigaliojimo datos nuo rugsėjo 1 d.
Protokoliniu nutarimu nutarta įpareigoti Nacionalinę teismų administraciją, bendradarbiaujant su Teismų administravimo komitetu parengti aiškinamąjį raštą apie šių taisyklių priėmimą, rekomenduoti teismams taikyti jas praktikoje, nepaisant to, kad jos teisiškai negalioja. Apie iškilusias problemas informuoti mentorius ir sudarytą Focus grupę.

Teisėjų tarybos pirmininko pavaduotojas Ramūnas Gadliauskas siūlo balsuoti, kas už tai, kad būtų priimtas Teisėjų tarybos nutarimas „Dėl Žyminio mokesčio, teismo paskirtų baudų ir valstybės naudai priteistų sumų (išlaidų) duomenų tvarkymo Lietuvos Respublikos teismuose taisyklių patvirtinimo“ su posėdžio metu aptartais patikslinimais.
Balsavimo rezultatai: 
Už – 11; prieš – 0; susilaikė – 1.
NUTARTA. Priimti Teisėjų tarybos nutarimą Dėl Žyminio mokesčio, teismo paskirtų baudų ir valstybės naudai priteistų sumų (išlaidų) duomenų tvarkymo Lietuvos Respublikos teismuose taisyklių patvirtinimo“ su posėdžio metu aptartais patikslinimais.


2. Liteko II situacijos aptarimas (pranešėja – Jurga Greičienė).
Dalyvauja Lietuvos Respublikos teisėjų asociacijos pirmininkė, Lietuvos Aukščiausiojo Teismo teisėja Sigita Jokimaitė, Lietuvos Respublikos teisėjų asociacijos valdybos narys, Vilniaus apygardos teismo teisėjas Linas Zinkevičius, Apylinkių teismų teisėjų sąjungos pirmininkė, Klaipėdos apylinkės teismo Klaipėdos rūmų teisėja Laura Spalvienė, Apylinkių teismų teisėjų sąjungos valdybos narė, Kauno apylinkės teismo Kauno rūmų teisėja Diana Jasaitienė.
Išklausyta informacija, dalyvaujančių klausimo svarstyme kviestinių asmenų paaiškinimai.
Teisėjų tarybos narė Gabrielė Juodkaitė-Granskienė pristato sudarytos Focus darbo grupės veiklą.
Teisėjų tarybos pirmininko pavaduotojas Ramūnas Gadliauskas klausia Teisėjų tarybos nuomonės dėl Focus grupės rekomendacijų dėl Liteko 2 teikimo Teisėjų tarybai, o Teisėjų taryba tokias rekomendacijos skubos tvarka apsvarsčiusi perduotų teismams, kuri būtų skelbiama tiek intranete, tiek kitais komunikacijos kanalais.
Prieštaravimų nepateikta.
Protokoliniu nutarimu nutarta gavus Focus grupės rekomendacijas dėl Liteko II  veikimo, klausimą svarstyti Teisėjų tarybos posėdyje ir pateikti rekomendacijas teismams.
Posėdis baigtas.
Posėdžio pabaiga 11.55 val. 

Kitas eilinis Teisėjų tarybos posėdis planuojamas 2026 m. rugpjūčio 28 d.


Posėdžio pirmininkas						Ramūnas Gadliauskas


Posėdžio sekretorė 							Alina Dokutovičienė

